**CENTAR ZA ODGOJ I OBRAZOVANJE**

**"IVAN ŠTARK"**

Drinska 12 b, Osijek

Tel/fax: 031/274-811, 274-812

E-mail: centar@centar-istark-os.skole.hr

www.centar-istark-os.skole.hr

KLASA: 602-02/19-02/49

URBROJ: 2158-26/19-1/1

Osijeku, 26. veljače 2019.

**ANALIZA ODGOJNO OBRAZOVNOG RADA**

**ZA PRVO POLUGODIŠTE ŠKOLSKE 2018./2019. GODINE**

Izvješće o rezultatima rada za I. polugodište školske 2018./2019. godine sadrži analizu Godišnjeg plana i programa rada te Školskog kurikuluma za isto razdoblje.

Na prijedlog Učiteljskog vijeća i Vijeća roditelja, od strane Školskog odbora usvojeni su *Školski kurikulum* i *Godišnji plan i program rada Centra* 03. listopada 2018. godine.

Nastava je počela sa radom 03. rujna 2018. godine.

Učitelji su na vrijeme izvršili sva potrebna planiranja, koja su sastavni dio Godišnjeg plana i programa i Školskog kurikuluma, i to:

- planovi i programi po predmetima,

- izborni programi,

- individualni programi,

- izvannastavne aktivnosti,

- izvanškolske aktivnosti,

- posebna edukacijsko-rehabilitacijska pomoć,

- planovi i programi u produženom stručnom postupku,

- plan i program rada Učeničke zadruge „Ivan Štark“

- plan i program rada Eko-škole

- plan i program individualnog stručnog usavršavanja,

- individualni rad s učenicima s dodatnim teškoćama u učenju i razvoju,

- rehabilitacijski programi: - logoterapija

- fizioterapija

- modifikacija ponašanja – toalet trening i briga o sebi

- zdravstvena njega

- SIT (slušno-integracijski trening)

- MATP (trening motoričkih aktivnosti)

- terapijsko jahanje

- plivanje

- psihološka podrška

Planirani broj učenika za školsku 2018./2019. godinu bio je 144 učenika do 21. godine raspoređenih u 29 odjela (sedam razreda i 22 odgojno-obrazovne skupine) te 50 odrasla korisnika starijih od 21 godine, raspoređenih u 3 skupine. Ukupno 32 odjela i 194 polaznika.

Zbog malog broja učenika u 1. i 2. razredu te 5. i 6. razredu, nastavu realiziramo u kombiniranom razrednom odjelu. Početkom školske godine upisano je 8 novih učenika, i to:

* 2 učenika u 1. razred
* 1 učenik u 6. razred
* 5 učenika u odgojno-obrazovne skupine (2.,6.,7.,8. i 19.)

Prvo polugodište školske 2018./2019. godine završilo je 145 učenika do 21 godine i 50 odrasla korisnika na poludnevnom boravku. Ove školske godine imamo smanjenje broja skupina (za jedan razredni odjel), te od Ministarstva znanosti i obrazovanja nismo tražili suglasnost za zapošljavanje novih učitelja edukatora rehabilitatora. Međutim, zbog odlaska pet učitelja edukatora rehabilitatora iz ustanove (neplaćeni dopust kolegice koja je otišla u Ameriku, odlazak kolegice u Njemačku, odlazak kolege u Zagreb, odlazak dviju kolegica na drugo radno mjesto u Valpovo i Vinkovce), ostala su nam upražnjena radna mjesta, na koja smo zatražili zapošljavanje novih djelatnika. Zbog nedostatka edukatora rehabilitatora, ista radna mjesta nisu popunjena sa stručnim kadrom, već učiteljima razredne i predmetne nastave.

**Na kraju I. polugodišta broj razreda/odjela i učenika je sljedeći:**

|  |  |  |  |  |
| --- | --- | --- | --- | --- |
|  | **Oblik školovanja** | **Razred/odjel** | **Broj uč./koris.** | **Razrednik** |
| 1. | Razredna nastava | 1. razred | 3 | Slađana Radić |
| 2. | Razredna nastava | 1. razred | 4 | Slađana Radić |
| 3. | Razredna nastava | 1. razred | 5 | Maja Radoš Bučma |
| 4. | Razredna nastava | 1. razred | 5 | Majda Kurbalić |
|  | **Ukupno učenika:** |  | **17** |  |
| 5. | Predmetna nastava | 1. razred | 4 | Snježana Đukić |
| 6. | Predmetna nastava | 1. razred | 3 | Snježana Đukić |
| 7. | Predmetna nastava | 7. razred | 4 | Klaudija Banjeglav |
| 8. | Predmetna nastava | 8.a razred | 6 | Renata Šimeg |
| 9. | Predmetna nastava | 8.b razred | 4 | Stjepan Šop |
|  | **Ukupno učenika:** |  | **21** |  |
| 10. | Odgojno-obrazovna skupina | 1. OOSK | 4 | Melita Pleše |
| 11. | Odgojno-obrazovna skupina | 1. OOSK | 5 | Jasmina Beck |
| 12. | Odgojno-obrazovna skupina | 1. OOSK | 4 | Marina Grgić |
| 13. | Odgojno-obrazovna skupina | 1. OOSK | 4 | Tamara Karaica |
| 14. | Odgojno-obrazovna skupina | 1. OOSK | 5 | Maja Gladović |
| 15. | Odgojno-obrazovna skupina | 1. OOSK | 5 | Elizabeta Haničar |
| 16. | Odgojno-obrazovna skupina | 1. OOSK | 5 | Marija Rebić |
| 17. | Odgojno-obrazovna skupina | 1. OOSK | 4 | Melita Boroš |
| 18. | Odgojno-obrazovna skupina | 1. OOSK | 6 | Adila Nišlić |
| 19. | Odgojno-obrazovna skupina | 1. OOSK | 4 | Iva Šelaj |
| 20. | Odgojno-obrazovna skupina | 1. OOSK | 5 | Helena Lagator |
| 21. | Odgojno-obrazovna skupina | 1. OOSK | 6 | Andreja Majsan |
| 22. | Odgojno-obrazovna skupina | 1. OOSK | 4 | Helena Šoban |
| 23. | Odgojno-obrazovna skupina | 1. OOSK | 4 | Helena Čičak |
| 24. | Odgojno-obrazovna skupina | 1. OOSK | 7 | Gordana Šop |
| 25. | Odgojno-obrazovna skupina | 1. OOSK | 5 | Senka Koški |
| 26. | Odgojno-obrazovna skupina | 1. OOSK | 6 | Klaudija Ćurković |
| 27. | Odgojno-obrazovna skupina | 1. OOSK | 4 | Tomislav Miočić |
| 28. | Odgojno-obrazovna skupina | 1. OOSK | 4 | Lidija Radić |
| 29. | Odgojno-obrazovna skupina | 1. OOSK | 5 | Katica Rogač |
| 30. | Odgojno-obrazovna skupina | 1. OOSK | 6 | Ante Papić |
| 31. | Odgojno-obrazovna skupina | 1. OOSK | 5 | Maja Madunić |
|  | **Ukupno učenika:** |  | **107** |  |
|  | **Sveukupno do 21 godine:** |  | **145** |  |

**Poludnevni boravak**

|  |  |  |  |  |
| --- | --- | --- | --- | --- |
| **Skupina** | **Mjesto rada** | **Broj korisnika** | **Ime i prezime djelatnika** | **Zvanje** |
| 1. | Osijek, Drinska 12 b | 18 | Slađana Murković | Učiteljica razredne nastave |
| 2. | Briješće, Duga ulica 66 | 16 | Ivan Petric | Nastavnik praktične nastave |
| 3. | Briješće, Duga ulica 66 | 20 | Lucija Kolarević  Matea Petrović | Radni terapeut  Medicinska sestra |

**Nastava u kući**

|  |  |  |  |
| --- | --- | --- | --- |
|  | **Ime i prezime učenika** | **Broj sati** | **Ime i prezime učitelja** |
| 1. | Denny Ivančević, 8. a razred | 11.5 | Marta Juhas |
| 2. | Adrian Horvatin, 21. OOSK | 13.5 | Marta Juhas |
| 3. | Denis Dželihodžić, 14. OOSK | 13.5 | Đurđica Đukelić |
| 4. | Krešimir Katalinić, 4. OOSK | 12.5 | Đurđica Đukelić |
|  | Ukupan broj sati: | 51 |  |

Ukupno četiri učenika polazi nastavu u kući, i to jedan učenik 8. a razreda i tri učenika odgojno-obrazovnih skupina. Za realizaciju nastave u kući MZO odobrilo je dva učitelja edukatora-rehabilitatora, na puno (40 sati) određeno radno vrijeme, odnosno do završetka nastavne godine.

Prosječan broj učenika u odjelima do 21 godine starosti je 5 učenika, što je primjereno pedagoškim standardima. Odgojno-obrazovne skupine polaze učenici s većim i višestrukim teškoćama u razvoju. Skupine su heterogene, učenici imaju potrebe za zdravstvenim uslugama koje provode medicinske sestre i njegovateljice.

**Pomoćnici u nastavi**

Ove školske godine za 33 učenika s većim i specifičnim teškoćama u razvoju osigurana su 32 pomoćnika u nastavi.

Veliku pomoć u radu pruža 28 pomoćnika u nastavi zaposleni putem EU projekta „OSIgurajmo im JEdnaKost 4“ za 30 učenika.

Jednoj učenici pomoć u nastavi pruža stručna komunikacijska posrednica osigurana putem Udruge gluhih i nagluhih Osječko-baranjske županije.

Tri učenika ima pomoćnika u nastavi putem projekta Grada Osijeka.

U radu defektolozima/edukacijskim rehabilitatorima pomažu dvije medicinske sestre i dvije pratiteljice u prijevozu (autobusima) koje su po struci njegovateljice, i to u zbrinjavanju higijenskih i zdravstvenih potreba, pri aktivnostima hranjenja, oblačenja, toalete i čuvanja do dolaska roditelja. S obzirom na smjenski rad, svaka medicinska sestra radi u jednoj smjeni.

S obzirom da su, zbog većih teškoća u razvoju naših učenika potrebni pratitelji u prijevozu na svim linijama, imamo potrebe za još dva pratitelja/njegovatelja te smo početkom školske godine od MZO zatražili suglasnost za dva pratitelja/njegovatelja. Nažalost, oba su zahtjeva odbijena. Nedostatak pratitelja u prijevozu rješavali smo tijekom polugodišta preraspodjelom radnog vremena medicinskih sestara, na način da je jedna medicinska sestra bila u pratnji učenicima u jutarnjoj smjeni, a druga u odvozu učenika nakon prve smjene.

**Nestručno zastupljeni djelatnici**

Tijekom polugodišta imali smo teškoća s popunjavanjem upražnjenih radnim mjesta stručnim djelatnicima. Naime, početkom školske godine, pet edukatora rehabilitatora napustilo je Centar, svojevoljno i iz osobnih razloga. Jedna kolegica edukator-rehabilitator koristi rodiljni dopust.

Dakle, šest radnih mjesta učitelja edukatora-rehabilitatora bila su upražnjena. S obzirom na nedostatak edukatora rehabilitatora, na ista smo radna mjesta zaposlili nestručni kadar (učitelji razredne i predmetne nastave). Također, dva učitelja nastave u kući nemaju završenu odgovarajuću spremu.

**PRODUŽENI STRUČNI POSTUPAK (PSP)**

I ove školske godine imamo organizirani produženi stručni postupak (PSP), kao dio cjelokupnog odgojno obrazovnog procesa. Ukupno imamo jednu skupinu s 13 uključenih učenika, i to 4 učenika razredne nastave, 4 učenika predmetne nastave i 5 učenika iz odgojno obrazovnih skupina. PSP počinje u 11:00 sati, a završava u 15:15 sati, te se učenici u njega uključuju prema rasporedu nastave.

Nastava u produženom stručnom postupku tematski je podijeljena na tri dijela – odgojne aktivnosti s ručkom, obrazovni rad i organizirano vrijeme, odnosno kreativni rad. Također, učiteljica provodi ekološke aktivnost te vodi *Eko patrolu* u sklopu rada Eko-škole i posebne edukacijsko rehabilitacijske postupke (PERP) u 8.a (hrvatski jezik i matematika).

Rad u produženom stručnom postupku provodi jedna učiteljica s ukupno 25 sati tjednog zaduženja.

**NASTAVA U KUĆI**

S realizacijom nastave u kući započeli smo tek u prosincu, jer do tada nismo dobili suglasnosti od strane Ministarstva znanosti i obrazovanja.

Sa četiri učenika nastavu u kući realizira dva djelatnika u punom radnom vremenu na određeno radno vrijeme, dok traje potreba za provođenjem.

**IZBORNA NASTAVA**

Izbornu nastavu organiziramo iz VJERONAUKA. Izbornu nastavu vjeronauka realiziramo u svim razrednim odjelima, i to od 1. do 8. razreda i u 13 odgojno-obrazovnih skupina. Ukupno, u nastavu katoličkog vjeronauka uključen je 91 učenik. Nisu uključeni učenici s višestrukim teškoćama iz osam odgojno-obrazovnih skupina od 7 do 11 godina, četiri učenika iz odgojno-obrazovnih skupina koji polaze nastavu u kući te šest učenika iz razloga što su druge vjeroispovijesti i dva učenika iz osobnih razloga. Za vrijeme provođenja vjeronauka učenici koji ne polaze nastavu su zbrinuti.

U nastavu vjeronauka uključeni su odrasli korisnici s intelektualnim teškoćama, polaznici triju skupina (Drinska 1 i Briješće 2 skupine) poludnevnog boravka. Njima prilagođene sadržaje vjeronauka, slične duhovnim vježbama, vrlo su rado prihvatili.

Nastavu vjeronauka provodila su dva vjeroučitelja. Vjeroučiteljica uz nastavu vjeronauka realizira i molitvenu skupinu s učenicima u obje smjene te duhovne vježbe s odraslim korisnicima s intelektualnim teškoćama u trima skupinama poludnevnog boravka.

Vjeroučitelj uz nastavu vjeronauka realizira informatiku kao izvannastavnu aktivnost u obje smjene te sate razrednika 8.b razreda.

**POLUDNEVNI BORAVAK ODRASLIH OSOBA S TEKOĆAMA**

Odrasli korisnici poludnevnog boravka realizirali su svoj program rada na dvije lokacije, i to 18 korisnika s jednim voditeljem u jednoj skupini u matičnoj zgradi na Drinskoj 12 b veličine 30 m2 i 36 korisnika s dva voditelja i medicinskom sestrom u dvije skupini na Briješću, Duga ulica 66, veličine cca. 150 m2 koju od 17. studenog 2014. godine zajednički koristimo i dijelimo s Klubom roditelja djece s teškim invaliditetom „Novi dan“.

Troškove financiranja 40 korisnika snosi Ministarstvo za demografiju, obitelj, mlade i socijalnu politiku, za 10 korisnika (materijalni troškovi, prehrana, plaća djelatnika) Grad Osijek i Osječko-baranjska županija podjednako, u istim omjerima, a za 4 korisnika čiji roditelji ostvaruju pravo na status roditelja njegovatelja, troškove Poludnevnog boravka podmiruju roditelji temeljem Pravilnika.

Dodatni dvorišni prostor u Briješću koji je uređivan i opreman tijekom 2017. i dijelom 2018. godine, otvoren je 01. rujna te su korisnici koji su od 2015. godine zbog izmještanja radionice iz Škole za osposobljavanje i obrazovanje „Vinko Bek“ zbog zatvaranja ustanove, premješteni u Briješće. Ministarstvo za demografiju, obitelj, mlade i socijalnu politiku izdalo nam je suglasnost o propisanim uvjetima glede prostora, opreme, stručnih i drugih radnika za pružanje usluga poludnevnog boravka.

Odlukom Vlade Republike Hrvatske, Ministarstvo za demografiju, obitelj, mlade i socijalnu politiku podmiruje troškove za 20 korisnika poludnevnog boravka, počevši od 01.01.2018. godine. Nažalost, nekim je korisnicima prestalo pravo na uslugu poludnevnog boravka, za nove korisnike smo kasno dobili rješenja, pa je za našu ustanovu nastao veliki financijski gubitak. Naime, Poludnevni boravak je kontinuirano radio financiran vlastitim sredstvima Centra za odgoj i obrazovanje „Ivan Štark“. Nastali gubitak financijskih sredstava nije podmiren Centru, što se bitno odrazilo na cjelokupno funkcioniranje rada ustanove.

Ovdje je još važno napomenuti da je Centar sudjelovao u dogradnji novog dijela zgrade sa 750.000,00 kuna te da je novi dio u potpunosti opremljen vlastitim sredstvima Centra.

Također, od 2018. godine Grad Osijek, vlasnik zgrade i zemljišta u Briješću, sklopio je Ugovor o zakupu s Centrom za odgoj i obrazovanje „Ivan Štark“, a Centar s Klubom roditelja djece s teškim invaliditetom „Novi dan“ sklopio Ugovor o podzakupu istog prostora. Navedeni prostor se koristi prema potrebama Centra i Kluba, a odnosi su regulirani Sporazumom o međusobnoj suradnji.

S obzirom da i dalje postoji potreba za proširenjem kapaciteta, od Grada Osijeka i Osječko-baranjske županije tražit ćemo dalju podršku u zbrinjavanju novih korisnika, sve do dobivanja suglasnosti za financiranjem od strane MDOMSP.

Nastavili smo provoditi program *Zapošljavanja uz podršku*. Jedan korisnik obavljao je pomoćne poslove u školskoj kuhinji, jedan radi u Gradskom poglavarstvu na jednostavnijim poslovima, temeljem Sporazuma s Gradom Osijek. Ostali korisnici, prema svojim sposobnostima uključuju se u raznovrsne radne aktivnosti Centra (proizvodne, kreativne, ekološke, aktivnosti gospodarenja otpadom i sl.).

**USPJEH UČENIKA U UČENJU I VLADANJU, TE UKLJUČENOST U IZVANNASTAVNE AKTIVNOSTI I REHABILITACIJSKE SADRŽAJE**

Ove školske godine uveli smo e-dnevnike za sve odjele. S obzirom da na kraju polugodišta ni ove školske godine nije bilo zaključivanja ocjena, roditelje smo putem pismenih izvješća i uvida u e-dnevnike upoznali s uspjehom njihove djece u odgojno-obrazovnom radu. Na osnovu praćenja učenika od I do VIII razreda, možemo zaključiti da su svi učenici postigli uspjeh u skladu sa svojim sposobnostima i mogućnostima i da nije bilo većih teškoća u odgojno-obrazovnom radu, osim kod učenika koji uz intelektualne teškoće imaju psihijatrijske teškoće kao utjecajnu teškoću u razvoju.

Za učenike koji imaju dodatnih teškoća u savladavanju nastavnih sadržaja izrađeni su **individualni programi** iz hrvatskog jezika (11) i matematike (15). Također, organizirana je **posebna edukacijsko-rehabilitacijska pomoć** iz hrvatskog jezika (16) i matematike (18), koje provode učitelji tih predmeta i učiteljica u sklopu produženog stručnog postupka.

Učenici s većim i višestrukim teškoćama u razvoju (22 odgojno obrazovne skupine učenika do 21 godine) opisno su praćeni i ocijenjeni. Za svakog učenika izrađena je lista procjene mogućnosti i praćenja osnovnih vještina u aktivnostima svakodnevnog života (chek liste) koje su u ovom polugodištu provedene dva puta.

Tijekom ovog razdoblja učenici su bili uključeni u raznovrsne izvannastavne aktivnosti, rehabilitacijske programe i izvanškolske aktivnosti, vidljive iz tablice:

|  |  |
| --- | --- |
| **Naziv izvannastavne aktivnosti** | **Uključenost** |
| **Razredna nastava** | |
| 1.Dramska skupina | 4 učenika |
| 2.Informatičari | 7 učenika |
| 3. Sportska skupina | 5 učenika |
| 4. Domaćinstvo | 3 učenika |
| **Predmetna nastava** | |
| 1.Pjevački zbor | 6 učenika |
| 2. Sportska skupina | 9 učenika |
| 3.Modelari | 4 učenika |
| 4. Lutkari | 5 učenika |
| 5. Likovna skupina | 7 učenika |
| 6. Domaćinstvo – dvije skupine | 12 učenika |
| 7. Informatičari | 6 učenika |
| 8. Ritmičko-plesna | 6 učenika |
| **Odgojno-obrazovne skupine** | |
| 1.Školski bend „Osječki biseri“ | 5 učenika |
| 2. Pjevački zbor | 12 učenika |
| 3. Likovno-kreativna | 6 učenika |
| 4. Folklor | 11 učenika |
| 5. Sportska skupina | 10 učenika |
| 6. Novinari | 8 učenika |
| 7. Multimedija | 9 učenika |
| 8.Eko skupina | 9 učenika |
| 9.Tradicionalni aikido | 6 učenika |

|  |  |
| --- | --- |
| **Naziv rehabilitacijskog programa** | **Uključenost** |
| 1.Logoterapija I.– Razredna nastava  Predmetna nastava  Odgojno-obrazovne skupine    Logoterapija II. - Razredna nastava  Predmetna nastava  Odgojno-obrazovne skupine | 7 učenika  6 učenika  14 učenika  9 učenika  3 učenika  13 učenika |
| 2.Fizioterapija – Razredna nastava  Predmetna nastava  Odgojno-obrazovne skupine | 5 učenika  1 učenika  13 učenika |
| 3.Trening motoričkih aktivnosti – MATP  Razredna nastava  Predmetna nastava  Odgojno-obrazovne skupine | 2 učenika  2 učenik  6 učenika |
| 4.Zdravstvena njega – Razredna nastava  Odgojno obrazovne skupine | 2 učenika  25 učenika |
| 5. Briga o sebi | 4 učenika |
| 6.Pomoć pri hranjenju | 4 učenika |
| 7.Psihološka pomoć – Razredna nastava  Predmetna nastava  Odgojno-obrazovne skupine | 5 učenika  3 učenika  14 učenika |
| 8.Terapijsko jahanje | 80 učenika |
| 9. Montessori – Razredna nastava  Odgojno-obrazovne skupine | 2 učenika  4 učenika |
| 10.Floortime – Odgojno-obrazovne skupine | 4 učenika |
| 11. Potpomognuta komunikacija –  Odgojno-obrazovne skupine | 9 učenika |
| 12. Slušno-integracijski trening –  Odgojno-obrazovne skupine | 3 učenika |
| 13. Plivanje | 4 učenika |

Veliki broj učenika uključen je u jednu ili više oblika pomoći, odnosno terapijsko- rehabilitacijskih tretmana ili više izvannastavnih aktivnosti.

I ove smo godine nastavili dobru suradnju s Udrugom MOGU za **terapijsko jahanje**. Na prostorima Udruge realizirali smo izvan učioničku nastavu dva puta tjedno (utorak i četvrtak) od 10.00 do 11.00 sati. U svakom terminu, na jahanje odlazi skupina učenika jahača, sastavljena od učenika iz više odjela iz iste smjene. Iz terapijskog jahanja izostavljena su djeca s kontraindikacijama za jahanje. U pratnji učenika, na jahanje odlaze razredni učitelji, fizioterapeut, pomoćnici u nastavi, a povremeno medicinska sestra.

Nastavili smo i s treninzima **plivanja** na Gradskim bazenima za natjecatelje koji sudjeluju na državnim sportskim takmičenjima, s ukupno 4 učenika.

**ZDRAVSTVENI ODGOJ**

U sklopu zdravstvenog odgoja redovito provodimo aktivnosti:

● Svakodnevnog vježbanja

-učenici predmetne nastave u atriju, u jutarnjoj smjeni prije početka nastave, a u poslijepodnevnoj prije užine

-učenici razredne nastave i odgojno-obrazovnih skupina do 17 godina u svojim učionicama

-učenici odgojno-obrazovnih skupina od 17 do 21 godine u sportskoj dvorani

● Prilagođavanjem prehrane polaznika prema uputama *Nacionalne smjernice za prehranu učenika u osnovnim školama*

● Integriranjem sadržaja *Kurikuluma zdravstvenog odgoja* u nastavne planove i

programe razrednih odjela i odgojno-obrazovnih skupina, sate razrednika i druge školske

aktivnosti.

**IZOSTANCI UČENIKA**

Izostanci učenika u I. polugodištu iznose ukupno 7.303 sata, od čega su svi opravdani. Učenici razredne nastave izostali su 801 sat. Učenici predmetne nastave 1.050, a učenici odgojno-obrazovnih skupina 5.452 sata. Razlozi izostanaka su primarno bolest učenika, odlasci kod liječnika, dugotrajno liječenje, terapije i sl.

**AKTIVNOSTI, USPJESI I NAGRADE**

Tijekom polugodišta marljivim radom učenika i učitelja realizirali smo raznovrsne aktivnosti. Sudjelovali smo na natjecanjima i smotrama na kojima smo ostvarili zapažene rezultate. Uključivali se u manifestacije, obilježavanja prigodnih događanja, projekte, radili na ekološkom i kulturnom razvoju.

Prema Školskom kurikulumu, realizirali smo sljedeće aktivnosti:

Rujan:

♥ Održana je sveta misa u crkvi Sv. Josipa Radnika za polaznike i djelatnike Centra.

♥ Sudjelovali smo 15.09. na Sajmu tikvica održanom u gradskoj četvrti Retfala.

♥ Od 22. do 24. rujna sudjelovali smo na 4. Ljetnim igrama Specijalne olimpijade Hrvatske u Zagrebu.

♥ Učenici razredne nastave sudjelovali su u obilježavanju Međunarodnog dana gluhih odlaskom u posjetu Udruzi gluhih i nagluhih Osijek.

♥ Posjetili smo Dječje kazalište. Gledali smo predstavu „Pingvini ne znaju ispeći kolač sa sirom“.

Listopad:

♥ Povodom Međunarodnog dana učitelja, djelatnici Centra organizirali su 5. listopada izlet u Suboticu i Palić. Toga je dana bio nenastavni dan.

♥ Prigodnim predavanjem prometnog policajca obilježili smo 10. listopada Dan prometa akcijom „Oprez u prometu“.

♥ Od 11. do 13. listopada u organizaciji Saveza edukacijskih rehabilitatora realizirana je Konferencija s međunarodnim sudjelovanjem u Osijeku, u zgradi Vikarijata.

♥ 15. listopada su nas posjetili učenici i njihovi učitelji iz partnerske ustanove grada Baje iz Mađarske.

♥ 18. listopada smo realizirali terensku nastavu u Antunovac. Posjetili smo RES (rekreativno-edukacijsko-sportski) park, uređen za djecu s teškoćama i osobama s invaliditetom.

♥ 20. listopada smo sudjelovali u Vukovaru na Danu otvorenih vrata „Zaklade Novo sutra“. Tom nam je prigodom uručen voucher u vrijednosti 84.172,13 kn za dobiveni projekt „Neurofeedback uređaj“ i edukaciju jednog djelatnika. U svečanom dijelu programa nastupao je naš školski bend „Osječki biseri“.

♥ Sudjelovali smo na 30. Smotri učeničkih zadruga Republike Hrvatske, održanoj u Vinkovcima od 11. do 14. listopada. Na smotri su nas predstavljala dva učenika i dvije voditeljice učeničke zadruge. S obzirom da je smotra održana u Vinkovcima, skupina od tridesetak učenika i učitelja posjetila je sudionike smotre te naš štand na smotri.

♥ 23. i 24. s četiri smo učenika sudjelovali na Prvenstvu Hrvatske u plivanju.

♥ Integriranim nastavnim danom obilježili smo Dan jabuka 25. listopada.

♥ U listopadu je u Centru održana Volonterska akcija pod nazivom „72 sata bez kompromisa“. Volonteri i polaznici poludnevnog boravka bojali su ogradu škole i blagovaonicu.

♥ Učenici razredne nastave sudjelovali su u gradskoj manifestaciji povodom Dana obilježavanja bijelog štapa pod nazivom „Prošetajmo zajedno“.

♥ Integriranim nastavnim danom obilježili smo Dan kruha i zahvalnosti za plodove zemlje prigodnom priredbom i blagoslovom župnika crkve Sv. Josipa radnika, 26. listopada.

♥ 25. listopada sudjelovali smo u sportskom dijelu obilježavanja Dana posebnih odjela OŠ „Dr Franjo Tuđman“ Beli Manastir. Sedam učenika natjecalo se u štafetnim igrama i nogometu, a pratitelji su im bili učitelj TZK i učitelj tehničke kulture.

♥ Učenici 7. i 8. razreda posjetili su Crveni križ te se upoznali s radom te ustanove.

♥ Posljednjeg dana u listopadu posjetili smo grob g. Ivana Štarka, povodom blagdana Svih svetih.

Studeni:

♥ 5. studenog sudjelovali smo na otvaranju prvog Područnog ureda Pravobranitelja za osobe s invaliditetom.

♥ 5. studenog sudjelovali smo sa školskim bendom i radovima učeničke zadruge na predstavljanju knjige „Komunikacijska strategija-s teškoćama do uspjeha“, autorica Ivane Stanić, Nataše Čosić, Ivane Anić-Ivičić i Ane Globočnik Žunac. Predstavljanje knjige je upriličeno u svečanoj auli Rektorata Sveučilišta J.J. Strossmayera.

♥ Obilježili smo *Mjesec protiv ovisnosti.*

♥ 13. i 14. studenog održana je radionica za učitelje pod nazivom „Kako uspješno učiti u online okruženju“

♥ Paljenjem 25 lampiona na Vukovarskoj ulici 17. studenog, obilježili smo Dan sjećanja na Vukovar, kako bismo se prisjetili borbi i žrtava koje je ovaj grad podnio za vrijeme Domovinskog rata.

♥ S 15 lampiona uključili smo se u proslavu obilježavanja Dana Grada Osijeka. Lampioni koji su predstavljali naš Centar bili su izloženi u Arheološkom muzeju 30.11. Nagrađen je lampion učenika 11. odgojno-obrazovne skupine Josipa Berbera.

Prosinac:

♥ Početkom mjeseca posjetili smo Dječje kazalište. Gledali smo predstavu „Poštarska bajka“.

♥ Povodom Svetog Nikole od 4. do 6. prosinca organizirali smo prodajnu izložbu u TC Portanova.

♥ Posjetio nas je i Sveti Nikola i darivao djecu mandarinama i bombonima.

♥ 7. i 8. prosinca sudjelovali smo na Sajmu tehnike.

♥ Sudjelovali smo na „3. Multimedijalnom festivalu zdravlja“ u projektu pod nazivom „Za bolji svijet bez nasilja“ s učenicima Aikido kluba i glazbenog benda Centra.

♥ 13. prosinca su nas posjetili studenti i profesori Edukacijsko rehabilitacijskog fakulteta iz Tuzle.

♥ U organizaciji Alijanse naučnih, kulturnih i humanitarnih djelatnosti, 14. prosinca je u našim prostorima održan likovno-literarni-glazbeni susret i izložba likovnih radova pod nazivom „Boje oko nas“. U izradi radova osim učenika našeg Centra sudjelovali su i učenici OŠ Dobriše Cesarića. Također, nastupili su učenici Centra s bandom „Osječki biseri“ i Zorislav Vidaković sa izborom stihova iz svojih knjiga.

♥ Organizirali smo prodajnu izložbu učeničkih radova povodom Božića.

♥ Održane su kreativne radionice za roditelje, na kojima su roditelji zajedno s djelatnicima izrađivali ukrase za izložbeno-prodajne štandove.

♥ Realizirali smo humanitarnu akciju Caritasa, pod nazivom *Za 1000 radosti.* Cilj akcije bio je osigurati pomoć socijalno ugroženim obiteljima. Akcijom smo sakupili 640,00 kuna, a uz dozvolu Caritasa taj ćemo iznos donirati učeniku 16. odgojno-obrazovne skupine, čija je obitelj u socijalnoj potrebi.

♥ Posljednji dan prvog polugodišta, 21. prosinca obilježili smo svečanom priredbom. Nakon svečane božićne priredbe Djed Božićnjak je podijelio djeci poklone, koje je učenicima i korisnicima darivala naša škola.

Siječanj:

♥ Dva djelatnika Centra sudjelovala su u Erasmus+ projektu u Poljskoj.

♥ 10. siječnja učitelji edukatori rehabilitatori sudjelovali su u radu Međužupanijskog stručnog vijeća edukacijskih rehabilitatora Osječko-baranjske i Vukovarsko-srijemske županije.

♥ 11. siječnja je održana posljednja sjednica Učiteljskog vijeća u prvom polugodištu.

**Uspjesi u sportu**

Tijekom prvog polugodišta školske 2018./2019. godine u Centru za odgoj i obrazovanje „Ivan Štark“ postignuti su sljedeći rezultati:

1. Ljetne igre Specijalne olimpijade Hrvatske, Zagreb, 22. i 23.09.2018. održane su u organizaciji Specijalne olimpijade Hrvatske. Igre su bile organizirane na prostorima Policijske akademije u Zagrebu. Natjecatelji su se nadmetali u atletici (skok u dalj s mjesta i bacanje loptice), pikadu, združenom pikadu, florballu i združenoj odbojci. Pratitelji su bili učiteljici tjelesne i zdravstvene kulture Zoran Špoljarić i Sonja Kešerac. Naši su učenici na igrama sudjelovali u četiri sportske discipline, i to skoku u dalj s mjesta, bacanju loptice, pikadu i združenom pikadu.

Postigli smo sljedeći uspjeh:

1. Klara Pujić, učenica 17. OOSK

* 1. mjesto u skoku u dalj s mjesta
* 5. mjesto u bacanju loptice

1. Luka Prekodravac Lukić, učenik 8.a razreda

* 1. mjesto u skoku u dalj s mjesta
* 2. mjesto u bacanju loptice

1. Filip Hajduković, učenik 17. OOSK

* 2. mjesto u bacanju loptice
* 4. mjesto u skoku u dalj s mjesta

1. Lora Dobi, učenica 17.OOSK

* 4. mjesto u skoku u dalj s mjesta
* 4. mjesto u bacanju loptice

1. Mateo Grobotek, učenik 8.b razreda

* 3. mjesto u pikadu

1. Mateo Grobotek i učitelj Zoran Špoljarić

- 5. mjesto u združenom pikadu

U listopadu 2018. četiri su učenika Centra sudjelovala na Prvenstvu Hrvatske u plivanju, održanom u Tuheljskim Toplicama.

U vrlo jakoj konkurenciji od preko dvjesto sudionika iz 36 ustanova i udruga iz cijele Hrvatske, naši su učenici u pratnji učitelja TZK Zorana Špoljarića i ravnateljice Edit Lemal postigli sljedeći uspjeh:

1. Marijan Gazdić, učenik 19. OOSK, u disciplini 25 m slobodno – zlatna medalja
2. Tin Barbarić, korisnik poludnevnog boravka, u disciplini 25 m prsno – brončana medalja
3. Katarina Jukić, učenica 9. OOSK, u disciplini 25 m prsno – 4. mjesto
4. Juraj Plazibat, učenik 19. OOSK, u disciplini 25 m prsno – 4. mjesto

**Uspjesi u likovnom izričaju**

Izložba likovnih radova u organizaciji Alijanse naučnih, kulturnih i humanitarnih djelatnosti

pod nazivom „Boje oko nas“.

U izradi radova osim učenika našeg Centra sudjelovali su i učenici OŠ Dobriše Cesarića.

Poslani su likovni radovi na nekoliko natječaja. Očekujemo rezultate.

**SUDJELOVANJE U PROJEKTIMA**

U prvom polugodištu realizirali smo sljedeće aktivnosti iz planiranih projekata:

1. **OSIgurajmo im JEdnaKost 4 – pomoćnici u nastavi** (nastavak projekta)

Korisnik projekta: Grad Osijek

Partneri: 19 odgojno-obrazovnih ustanova (18 osnovnih škola i naš Centar)

Koordinator projekta u Centru: stručni suradnik pedagog

Cilj: Osiguranje pomoćnika učenicima s teškoćama u osnovnim školama i Centru

Uključeni: učenici s teškoćama u razvoju iz redovnih osnovnih škola čiji je osnivač Grad Osijek

Broj učenika u Centru koji imaju pomoćnika u nastavi: 33

Broj pomoćnika u nastavi u Centru: 32

1. **Zapošljavanje uz podršku**

Partneri: Grad Osijek

Uključen: odrasli korisnik poludnevnog boravka

Radne aktivnosti: jednostavni poslovi čišćenja, dostave materijala, pomaganje osoblju i sl.

Podrška u provođenju aktivnosti: radni terapeut

1. **Projekt Zaklade Novo sutra**

Neurofeedback uređaj i edukacija jednog djelatnika.

**STRUČNO USAVRŠAVANJE**

U svrhu stručnog usavršavanja učitelja, organizirano je više predavanja i seminara u organizaciji škole, Ministarstva znanosti i obrazovanja, Agencije za odgoj i obrazovanje, Saveza edukacijskih rehabilitatora Hrvatske i Udruge edukacijskih rehabilitatora Osijek.

Prema Godišnjem planu i programu rada Centra za ovu školsku godinu, u prvom polugodištu su realizirana sljedeća stručna usavršavanja:

**U organizaciji Ministarstva znanosti i obrazovanja, Agencije za odgoj i obrazovanje (državna razina):**

* *Biblija u nastavi vjeronauka,* Stručni skup za vjeroučitelje, AZOO iNKU, Vikarijat Osijek, 29.09.2018.
* *Sretna djeca,* Stručni skup za učitelje likovne kulture, AZOO i UHULI, Studio Tanay Zagreb, 10.-12.10.2018.
* *Napredovanje,* Stručni skup za stručne suradnike knjižničare, AZOO, Osijek, 12.10.2018.
* *Motivacija, kreativnost i inovativnost,* Stručni skup za ravnatelje osnovnih škola RH, Poreč, od 12. do 14.10.2018.
* *Problemi u ponašanju učenika i pristupi u njihovom rješavanju,* Stručni skup za vjeroučitelje, AZOO i NKU HBK, Zagreb, 19. i 20.10.2018.
* *MŽSV za voditelje učeničkih zadruga,* AZOO i HUUZ, 01.12.2018.
* *Škola za život, edukatori-rehabilitatori,* MZO, Zagreb, 17.12.2018.
* *Škola za život, vjeroučitelji,* MZO, Osijek, 07.01.2019.
* *Škola za život, tehnička kultura,* MZO, Čepin, 08.01.2019.
* *Škola za život, tjelesna i zdravstvena kultura,* MZO, Osijek, 09.01.2019.

**U organizaciji Udruge edukacijskih rehabilitatora Osijek, Saveza edukacijskih rehabilitatora Hrvatske i Hrvatske komore edukacijskih rehabilitatora:**

* ***Suvremenost programa i pristupa u radu s djecom s teškoćama i osobama s invaliditetom,*** Konferencija s međunarodnim sudjelovanjem u organizaciji Saveza edukacijskih rehabilitatora, Osijek, od 11.-13.10.2018.
* Sjednica Upravnog i Nadzornog odbora Saveza edukacijskih rehabilitatora Hrvatske, Koprivnica, 10.11.2018.
* Konferencija, Udruga defektologa Sombor, Odžaci, 26.11.2018.
* *Mentalno zdravlje i čimbenici rizika,* MŽSV psihologa, ŽSV za školske preventivne programe, ŽSV socijalnih pedagoga, ŽSV edukatora rehabilitatora, SERH i ZZJZ, Varaždin, 18.12.2018.
* *Godišnja skupština Saveza edukacijskih rehabilitatora Hrvatske,* Varaždin, 18.12.2018.

**Ostala usavršavanja (u organizaciji drugih udruga ili ustanova):**

* *GOO održivi razvoj,* Volonterski centar Osijek, 14. i 15.09.2018.
* *GOO filantropija i financijska pismenost,* Ekonomski fakultet Osijek, 29.09.2018.
* *Učenje svim osjetilima,* Stručni skup za psihologe,Udruga ISKRA, Proni centar, Dječji vrtići, FFOS, 19. i 20.10.2018.
* *7. Regionalni susret članova Hrvatske psihološke komore,* HPK, FFOS, 20.10.2018.
* *Predstavljanje rezultata istraživanja o pojavnosti nasilja nad osobama starije životne dobi,* SOS Virovitica, FFOS, 23.10.2018.
* *Edukacija za Neurofeedback metodu,* PAMEL, Zagreb, od 19. do 23.11.2018.
* *Uvodna konferencija- projekt Soundbeam,* Baja, Mađarska, 29.11.2018.
* *Senzorna integracija II,* Edukacijsko rehabilitacijski fakultet u Zagrebu, 7. i 8.12. 2018.
* *MŽSV za voditelje učeničkih zadruga OBŽ i VSŽ,* HUUZ, Ernestinovo,08.12.2018.
* *Lice Lafore,* Vukovar, 11.01.2019.

**RAD SA STUDENTIMA**

Budući smo Vježbaonica Fakulteta za odgojno-obrazovne znanosti, i ovog smo polugodišta redovito pružali stručnu podršku njihovim studentima, zatim studentima Edukacijsko rehabilitacijskog fakulteta u Zagrebu te Medicinskog fakulteta Osijek. Ostvarili smo lijepu suradnju sa studentima Filozofskog fakulteta, odsjek Informatologija, na izradi računalnog programa potpomognute komunikacije, koju realiziramo sa učenicima s višestrukim teškoćama u razvoju u odgojno-obrazovnim skupinama.

Temeljem Sporazuma o suradnji između našeg Centra i Umjetničke akademije, stručnu praksu s učenicima u Centru realiziraju dva studenta Muzikoterapije i jedan student Art terapije.

**MEĐUNARODNA SURADNJA CENTRA**

Godinama razvijamo dobru suradnju sa srodnim ustanovama kako u zemlji, tako i u inozemstvu, osobito s mađarskom Osnovnom školom «Éltes Mátyás» iz Pečuha, s kojom imamo Ugovor o partnerstvu od 19. veljače 2008. godine i Specijalnom školom iz Baje. Također, razvijamo dobru suradnju s drugim ustanovama iz Srbije i Bosne i Hercegovine.

Proteklog polugodišta imali smo prigodni susret s učenicima iz Baje, kada su gosti iz Mađarske obilježili revoluciju iz 1956. godine.

**ZDRAVSTVENO-SOCIJALNA I EKOLOŠKA ZAŠTITA**

U potpunosti smo realizirali socijalno-zdravstveni i ekološki program. Tijekom polugodišta obavljen je sistematski pregled učenika, te redovita cijepljenja po programu dr. Vesne Buljan.

Redovno smo surađivali s našim udomiteljskim obiteljima i u slučaju potrebe pružali im savjetodavnu i drugu pomoć. Skrbili smo o socijalnim potrebama naših učenika i u tom pogledu posredovali kod Centara za socijalnu skrb.

Sve probleme rješavali smo u suradnji s odgovarajućim ustanovama - Centrom za socijalnu skrb, obiteljima udomitelja i ostalima.

U obiteljima udomitelja imamo 7 učenika na smještaju, a u SOS selu Ladimirevci 1 dijete.

Također, realizirani su sistematski pregledi za 25 djelatnika u Poliklinici Sunce Osijek.

**PRIJEVOZ UČENIKA**

Prijevoz učenika našeg Centra financiran je temeljem Odluke o kriterijima za financiranje povećanih troškova prijevoza za školsku godinu 2018./2019. U prvom polugodištu realiziran je prema Godišnjem planu i programu, što je vidljivo iz sljedeće tablice:

|  |  |  |  |
| --- | --- | --- | --- |
|  | **Vrsta prijevoza** | **Relacije** | **Broj učenika/korisnika** |
| 1. | Dva autobusa Panturist d.o.o. Osijek s četiri vozača i dvije pratiteljice | Čepin, Vladislavci, Ernestinovo, Ivanovac, Antunovac, Sarvaš, Bijelo Brdo, Tvrđavica, Baranja (Darda, Vardarac, Lug, Bilje), Tenja, Višnjevac, Josipovac, Osijek | 100 učenika i korisnika |
| 2. | Individualni prijevoz roditelja | Donji Miholjac, Petrijevci, Koška, Jelisavac, Višnjevac, Josipovac, Čeminac, Bilje, Čepin, Vukovar, Vođinci, Osijek | 50 učenika |
| 3. | Školski kombi | Baranja (Darda, Bilje, Lug, Vardarac) i Osijek | 10 učenika |
| 4. | Vanjski prijevoznik – „Skadar“ d.o.o. Ernestinovo | Valpovo, Belišće, Veliškovci, Ladimirevci, Beničanci, Cret, Bizovac, Donji Miholjac | 11 učenika |
| 5. | Međumjesni prijevoz (Panturist, GPP) | Laslovo, Antunovac Korođ Grad Osijek Satnica | 2 učenika + pratnja  1 učenice bez pratnje  1 učenica + pratnja 1 korisnik bez pratnje |
| 6. | Autobus Panturista d.o.o. koji prevozi učenike Prosvjetno-kulturnog centra Mađara u RH | Korođ, Laslovo, | 2 učenice |

Deset polaznika u školu dolazi pješice. Devet učenika u pratnji svojih roditelja, a jedan učenik potpuno samostalno. Za sve učenike i odrasle korisnike na poludnevnom boravku osiguran je prijevoz od kuće do škole i nazad. Svakom učeniku prilagođen je oblik prijevoza, ovisno o njegovim potrebama. Vrstu prijevoza u koji se učenik, odnosno korisnik uključuje, utvrđuje Povjerenstvo Centra u sastavu: ravnatelj, stručni suradnik-pedagog, medicinska sestra, fizioterapeut i razredni učitelj. Prema potrebi u rad Povjerenstva uključuje se stručni suradnik-psiholog. U autobusima je osigurana pratnja koju realiziraju pratiteljice/njegovateljice koje ostatak radnog vremena provode kao ispomoć u odgojno-obrazovnim skupinama, te medicinske sestre.

Prijevoz učenika u prvoj smjeni traje od 6:15 do 16:30 sati, te od 12.00 do 20.00 sati u drugoj smjeni. Gradovi Valpovo i Belišće te općina Bizovac sufinanciraju prijevoz za svoje sugrađane.

**PREHRANA**

Prehrana polaznika Centra financirana je temeljem Odluke o kriterijima za sufinanciranje prehrane učenika s teškoćama u razvoju u osnovnoškolskim programima za školsku godinu 2018./2019. Svi učenici imali su besplatni mliječni obrok. Učenici koji ostaju na produženom stručnom postupku, korisnici poludnevnog boravka i učenici koji ostaju duže u školi zbog provođenja izvannastavnih aktivnosti poput plivanja, nogometa i tradicionalnog aikida (30 obroka) koristili su besplatni topli obrok, koji se pripremao u kuhinji Centra. Jelovnik je utvrđivalo *Povjerenstvo za izradu jelovnika* u sastavu – kuharica, učitelj s produženog stručnog postupka, medicinska sestra, voditelj poludnevnog boravka, pedagoginja Centra i korisnik poludnevnog boravka. Povjerenstvo za izradu jelovnika za mliječnu kuhinju i topli obrok, svakog mjeseca najkasnije do 25. u mjesecu sastavlja jelovnik za naredni mjesec, vodeći računa da obroci zadovolje prehrambene potrebe naših učenika i odraslih korisnika. Također, obroci su se prilagođavali zdravstvenim teškoćama učenika (diabetes mellitus, Prader Wili sindrom i sl.).

MZO podmiruje troškove za užinu u visini od 3,50 kn, a Grad Osijek sufinancira troškove užine u visini od 1,5 kn.

Za korisnike poludnevnog boravka u Briješću (40 obroka) hrana se osiguravala iz poduzeća „Prehrana Bugarin“ d.o.o. Osijek

**ORGANIZACIJA SMJENA**

Nastava je organizirana po petodnevnom nastavnom tjednu, u dvije smjene. Subote su u pravilu bile neradne.

**Prvu smjenu** čine učenici razredne i predmetne nastave osnovne škole, odnosno od 1. do 8. razreda, jedna odgojno-obrazovna skupina učenika s poremećajima iz spektra autizma, učenici triju odgojno obrazovnih skupina od 17 do 21 godine - radno osposobljavanje i četiri odgojno-obrazovne skupine učenika od 7 do 11 godina u novim prostorima.

Također, u prvoj smjeni odrasli korisnici s intelektualnim teškoćama realiziraju program poludnevnog boravka, u vremenu od 8.00 do 15.00 sati.

**Drugu smjenu** čine učenici četiriju odgojno-obrazovnih skupina od 7 do 11 godina u novim prostorima i 10 odgojno-obrazovnih skupina od 11 do 21 godine u staroj zgradi.

Smjene se tjedno izmjenjuju.

**SAMOVREDNOVANJE RADA CENTRA**

Samovrednovanje rada Centra provodili smo prema važećem Razvojnom planu i programu. Tijekom prvog polugodišta nismo održali sastanak Tima za kvalitetu, već smo dogovorili sastanak u veljači 2019. godine. Članovi Tima za kvalitetu u ovoj školskoj godini su:

1. Ljiljana Karanović
2. Danijela Drakula
3. Danijela Culej – zamjena Tereza Pandžić
4. Višnja Maričak
5. Klaudija Banjeglav
6. Ante Papić
7. Adila Nišlić
8. Snježana Đukić
9. Kristina Mandić
10. Vlado Mišković
11. Juraj Klarić (roditelj)
12. Klara Pujić (učenica)
13. Velečasni Vladimir Delić (lokalna zajednica)
14. Ana Rimac (lokalna zajednica – Grad Osijek)
15. Slobodan Rajlić (kritički prijatelj)
16. Edit Lemal (ravnateljica)

Većina aktivnosti iz Razvojnog plana je realizirana. Detaljna analiza važećeg i izrada novog Razvojnog plana biti će u drugom polugodištu.

U studenom smo započeli s provedbom nove SWOT analize, koja će uključivati sve djelatnike, pomoćnike u nastavi, roditelje i polaznike Centra.

**Podrška radu Centra**

Financijsku podršku radu našeg Centra pružili su:

Grad Osijek u iznosu 24.500,00 kn. Nabavili smo 1 prijenosno računalo, 1 stolno računalo, dva projektora, 50 stolica.

MZO - 24.000,00 kn – kupili smo 11 stolnih računala za potrebe informatike.

**ODRŽIVO GOSPODARENJE OTPADOM**

Temeljem Zakona o održivom gospodarenju otpadom (NN 94/13) Centar za odgoj i obrazovanje „Ivan Štark” je proizvođač otpada. Kao pravna osoba koja zapošljava 50 i više djelatnika dužna jeimenovati povjerenika i zamjenika povjerenika za gospodarenje otpadom. Povjerenik jeravnateljica Edit Lemal, a zamjenik povjerenika učiteljica edukator-rehabilitator Klaudija Ćurković. Obje su prošle *Izobrazbu o održivom gospodarenju otpadom*, te nakon položenog ispita stekle certifikat izdan od strane Ministarstva zaštite okoliša i prirode.

Tijekom polugodišta sakupljali smo, razvrstavali, skladištili i predavali raznovrsni otpad ovlaštenim sakupljačima otpada te o tome vodili odgovarajuću dokumentaciju.

Tijekom polugodišta imali smo jednu akciju sakupljanja starog papira, i to:

09. studenog – sakupljeno 560 kg.

Tijekom polugodišta redovito smo sakupljali, sortirali i predavali sakupljačima otpada – plastiku, otpadno ulje i EE (opasni) otpad.

Akciju sakupljanja nastavljat ćemo dalje tijekom školske godine. Zarađeni novac utrošit će se za podmirivanje troškova kazališnih i kino ulaznica učenicima u socijalnoj potrebi, ili skupni odlazak učenika na sok, sladoled na kraju školske godine.

**REALIZACIJA AKTIVA, RODITELJSKIH SASTANAKA I NASTAVNIH DANA**

Redovito smo koncem mjeseca održavali aktive učitelja, na kojima smo analizirali realizaciju rada za protekli mjesec i programirali rad za idući, vodeći računa o korelaciji nastavnih predmeta, kao i rješavali ostale tekuće probleme.

U svakom razrednom odjelu realizirana su dva roditeljska sastanka. Na svakom sastanku obrađena je određena tema vezana uz uzrast učenika ili teškoće koje su prisutne u razrednom odjelu. Osim roditeljskih sastanaka, učitelji su realizirali više individualnih kontakata s roditeljima.

Nastavni sadržaji po predmetima su realizirani. Cjelokupan plan rada Centra za odgoj i obrazovanje "Ivan Štark" realiziralo je 64 djelatnika. Putem projekta „OSIgurajmo im JEdnaKost4“ u radnom su odnosu 32 pomoćnika u nastavi, zaposleni na nepuno (20 sati) određeno radno vrijeme i 1 asistentica na projektu na puno radno vrijeme.

Svi su djelatnici svojim aktivnim učešćem u aktivnostima i radu s djecom, doprinijeli uspjehu Centra i njegovoj promidžbi u gradu i društvenoj zajednici.

Godišnji fond sati za I. polugodište realiziran je sa 76 nastavnih dana. Održali smo ukupno 4 sjednica učiteljskog vijeća, 4 sjednice školskog odbora, te 1 sjednicu Vijeća roditelja.

Posljednji dan nastave u prvom polugodištu bio je 21.12.2018. Budući da se ocjene nisu zaključivale, roditelje smo nakon održanih razrednih vijeća (od 17. do 20. prosinca) i sjednice učiteljskog vijeća (11.01.2019.) upoznali s uspjehom učenika.

Predsjednica Školskog odbora Ravnateljica

Ljiljana Karanović, prof. defektolog mr. sc. Edit Lemal, dipl. defektolog